b'\n_START_ARTICLE_\nNiue\n_START_SECTION_\nZemljopis\n_START_PARAGRAPH_\nNiue ima povr\xc5\xa1inu od 260 km\xc2\xb2 i 13 naselja. Otok je najve\xc4\x87i uzdignuti koraljni atol na svijetu.\n_START_SECTION_\nStanovni\xc5\xa1tvo\n_START_PARAGRAPH_\nNiue ima 2.166 stanovnika (stanje srpanj 2005. Zbog sna\xc5\xbenog iseljavanja u Novi Zeland, od 1966. se broj stanovnika smanjio za vi\xc5\xa1e od 50%. Niujci (Niueanci) govore vlastitim polinezijskim jezikom koji je najbli\xc5\xbei tonganskom. Uz njega, kao drugi jezik se govori engleski. Niueanci, poline\xc5\xbeanski narod, danas (2006) broje u domovini tek 1,200 du\xc5\xa1a, no zato ih na Novom Zelandu ima 20,000, i ne\xc5\xa1to na Cookovom oto\xc4\x8dju (200) i 30 na Tongi. Anglo-Novozelan\xc4\x91ana ima 70, nadalje 10 Kineza i oko 100 pripadnika sa drugih pacifi\xc4\x8dkih otoka. Niue 2006. ima svega 1,400 du\xc5\xa1a, prema UN-ovoj procjeni, dok CIA World Factbook, daje podatke o 2,166 stanovnika (za srpanj 2006; Niue Population)\n_START_SECTION_\nPovijest\n_START_PARAGRAPH_\nNiue su naselili Poline\xc5\xbeani sa Tonge, Samoe i Cookovih otoka. Kako kasnije gotovo da nisu imali vi\xc5\xa1e kontakte sa susjednim otocima, razvijao se samostalno. To se ogleda u velikim razlikama izme\xc4\x91u jezika i kulture susjednih otoka i Nuie._NEWLINE_Na otok je prvi do\xc5\xa1ao James Cook 1774. Zbog neprijateljski raspolo\xc5\xbeenog doma\xc4\x87eg stanovni\xc5\xa1tva nije pristao, a otoku je dao ime Otok divljaka._NEWLINE_Oko 1846. su engleski misionari obratili na kr\xc5\xa1\xc4\x87anstvo ve\xc4\x87i dio stanovni\xc5\xa1tva._NEWLINE_Od 20. travnja 1900. do 11. lipnja 1901. Niue je bio dio Britanskih zapadnopacifi\xc4\x8dkih podru\xc4\x8dja._NEWLINE_11. lipnja 1901. je Novi Zeland anektirao Niue kao dio Cookovog oto\xc4\x8dja. 1904. se Niue odvojio od Cookovih otoka. 1974. je sklopljen ugovor o pridru\xc5\xbeivanju Novom Zelandu._NEWLINE_Ciklon Heta je 6. sije\xc4\x8dnja 2004. te\xc5\xa1ko opusto\xc5\xa1io ovaj pacifi\xc4\x8dki otok. Jedna je osoba poginula, a 200 oto\xc4\x8dana je ostalo bez krova nad glavom.Slike_NEWLINE_Vidi i Fata-a-iki.'